Oružane snage Ruske Federacije
<s>Oružane snage Ruske Federacije (rus.</s><s>Вооружённые силы Российской Федерации) su vojna komponenta Ruske Federacije.</s><s>Utemeljene su 7. svibnja 1992. odredbom koju je potpisao prvi ruski predsjednik Boris Jeljcin o osnivanju ministarstva obrane i stavljanjem pod rusku kontrolu bivšu vojsku SSSR-a na teritoriju RSFSR-a.</s><s>Vrhovni zapovjednik oružanih snaga je predsjednik Rusije.</s><s>Iako su oružane snage osnovane 1992., ruska vojna povijest datira iz davne Kijevske Rus'.</s>

<s>Sastoje se od kopnene vojske, mornarice i zrakoplovstva, a uz te tri glavne grane postoje i neovisne specijalizirane snage za strateške nuklearne rakete, svemirske obrambene snage i zračnodesantne snage.</s>

<s>Broj vojnika i postrojbi određuje predsjednik Rusije.</s><s>Godine 2010. prema procjenama Međunarodnog instituta za strateške studije (eng. International Institute for Strategic Studies, skraćeno IISS) Oružane snage Rusije broje 1.027.000 aktivnog vojnog osoblja i oko 20 milijuna u rezervi (uglavnom bivši ročnici), ali u tijeku je smanjenje broja aktivnog osoblja.</s><s>Prema SIPRI-ju (eng. Stockholm International Peace Research Institute), ruski godišnji vojni proračun iznosi oko 90,7 milijardi američkih dolara u 2014. čime je treći u svijetu (prve su SAD sa 682,3 milijarde).</s>

<s>Izvori</s>

<s>Vanjske veze</s>

<s>Ministarstvo obrane Ruske Federacije - Službena stranica</s>

<s>Rusija
Rusija</s>

